****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERDAVIMO PAGAL TURTO PATIKĖJIMO SUTARTĮ AB „Klaipėdos energija“**

2022 m. kovo 25 d. Nr. T2-74

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378, 3.2 papunkčiu, Klaipėdos miesto savivaldybės taryba nusprendžia:

1. Perduoti 5 metų laikotarpiui AB „Klaipėdos energija“ Klaipėdos miesto savivaldybei nuosavybės teise priklausantį ilgalaikį turtą valdyti, naudoti ir disponuoti patikėjimo teise pagal turto patikėjimo sutartį (priedas).

2. Pritarti Turto patikėjimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti sprendimo 1 punkte nurodyto Turto patikėjimo sutartį, perdavimo ir priėmimo aktus ir papildomus susitarimus prie Turto patikėjimo sutarties.

4. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras | Vytautas Grubliauskas |